Publication: Magyar Közlöny
Issue: MK-1999-46 (Year: 1999, Number: 46)
Era: 1990-2004
Section: a termőföldről szóló 1994. évi LV. törvény
Paragraph Index: 7

4. § Az Ftv. a következő alcímmel, valamint 25/A. és 25/B. §-sal egészül ki: „Földhasználati nyilvántartás 25/A. § (1) A földhivatal az illetékességi területéhez tartozó termőföldekről, valamint a mező- vagy erdőgazdasági művelés alatt álló belterületi földek használatáról önálló nyilvántartást vezet, amelynek alapja a közhiteles ingatlan-nyilvántartás. A földhasználati nyilvántartás tartalmazza a földrészletek ingatlan-nyilvántartás szerinti helyrajzi számát, alrészleteit, hektárban a terület nagyságát, aranykoronában a termőföld értékét, a földrészlet (alrészlet) vagy földrészletek használójának nevét (cégnevét), lakcímét (székhelyét, telephelyét), magánszemély földhasználó természetes személyazonosító adatait, a használat jogcímét, határozott időre kötött szerződés esetén a használat időtartamát.

Source: https://magyarkozlony.hu/hivatalos-lapok/787c629fa1dd13a40f66702781eebf3789d8e394/dokumentumok/410ab0ab48fa76ef851cb4fe9d63302249d53a72/letoltes